KOMENTE TE PERGJITHSHME

Mbi raportin e monitorimit te Ministrisë se Mjedisit, Pyjeve dhe Administrimit te Ujërave 

për 3/ mujorin e pare te vitit 2014
1. Karakteristikat kryesore te performances.

Ministria e Mjedisit, Pyjeve dhe Administrimit te Ujërave, për vitin 2014, administron dhe menaxhon fondet publike sipas katër  programeve te miratuara, e konkretisht:

1. Programi “Planifikim Menaxhim Administrim”

2. Programi “Mbrojtja e mjedisit”  

3. Programi “Administrimi i ujërave”

4. Programi “Administrimi i pyjeve”

Ne fund te 3/mujorit te pare te vitit 2014, situata ne lidhje me realizimin e shpenzimeve te buxhetit, krahasuar me planin vjetor, paraqitet si me poshtë:

                                                                                                                             % e realizimit 

1. Programi “Planifikim menaxhim administrim”



24.8%

2. Programi “Mbrojtja e mjedisit”




            23.4%

3. Programi “Administrimi i ujërave”





  3.2%

4. Programi “Administrimi i pyjeve”




            10.2 %

 Totali i Ministrisë





                        13.6%

Përqindja e realizimit te shpenzimeve, për katër programet e kësaj ministrie për 3/mujorin e pare te vitit 2014, varion ne intervalin 3.2.% - 24.8 %, duke evidentuar një performance përgjithësisht jo te mire, ndërkohe qe për programet “Administrimi i Ujërave”  dhe    “ Administrimi i Pyjeve”, këto përqindje rezultojnë me te ulta, respektivisht rreth 3.2% dhe 10.2 %. Për rrjedhoje realizimi i buxhetit ne nivel ministrie rezulton ne rreth 13.6%. Ne një vështrim te përgjithshëm, duke gjykuar vetëm mbi realizimin ne vlere te shpenzimeve te planifikuara për 3/mujorin e pare vitin 2014 për te gjithë ministrinë, evidentohet një performance e jo e mire ne fund te tremujorit te pare te vitit 2014.
Sipas zërave perberes te shpenzimeve, situata ne fund te tremujorit te pare te vitit 2014 paraqitet e tille:
                                                               Shpenzime korente         Shpenzime kapitale

1. “Planifikim menaxhim administrim”

  25.4%                                    0%
2. “Mbrojtja e mjedisit”



  13.2%


34.2%  
3. “Administrimi i ujërave”



    8.5%


0.6% 
4. “Administrimi i pyjeve”



  23.1%  


0%
        Totali i Ministrisë                                               18.6%                                    9.1%
Lidhur me shpenzimet korente, përgjithësisht konstatohet një realizim me i mire, por kemi një mosrealizim te shpenzimeve kapitale, ne dy programe, duke ndikuar ne realizimin total ne rang ministrie ne rreth 13.6 perqind te buxhetit vjetor te miratuar.

Struktura e shpenzimeve për çdo program, sipas buxhetit 2014 dhe faktit te 3/mujorit te pare te vitit 2014, paraqitet si me poshtë:

                                                                                 Buxheti 2014               Fakti 3/m I  2014
1. “Planifikim menaxhim administrim”                        5.1%                                9.4%  
2. “Mbrojtja e mjedisit”                                               28.4%                              49.1% 
3. “Administrimi i ujërave”                                           16.1%                                3.8%
4. “Administrimi i pyjeve”                                          50.4%                               37.7%
              Totali i Ministrisë                                               100%                                 100%                              

Nga sa me sipër rezulton se rreth 86.8% te totalit te shpenzimeve faktike te 3/mujorit te pare te vitit 2014, janë përdorur ne programin e mbrojtjes se mjedisit dhe administrimit te pyjeve.

Janë konstatuar ndryshime te theksuara ne strukturën e programeve ndërmjet parashikimeve sipas buxhetit fillestar dhe realizimit faktik për ketë periudhe te vitit, ku shmangiet nga planifikimi variojne, respektivisht me -12.7 deri ne 20.7 pike përqindjeje.

2. Performanca dhe statusi i produkteve kryesore 

Ne programin planifikim, administrim dhe menaxhim, janë parashikuar 19 produkte, ecuria e te cilëve rezulton e kënaqshme, si ne terma vlerore dhe ne terma sasiore. Janë realizuar 3 auditime te brendshme ne njësite e vartësisë, janë realizuar trajnime te punonjësve brenda dhe jashtë vendit, janë përgatitur një sere raportesh ne kuadër te MSA-se, janë dhëne 350 licenca për mbrojtjen e mjedisit etj. 
Ne programin mbrojtja e mjedisit janë parashikuar 25 produkte, 11 prej te cilëve kane një performance te mire si ne terma sasiore edhe ne terma vlerore, 11 produkte rezultojnë te realizuara pjesërisht dhe 3 produkte te parealizuara. Sipas raportimit nga kjo ministri janë  kryer 650 inspektime për zbatimin e kushteve mjedisore ndaj aktiviteteve industriale, me qellim detyrimin e subjekteve industriale te zbatojnë kushtet e lejes mjedisore dhe te kryejnë vetëm monitorimin e shkarkimeve ne ajër, ujë dhe ne toke. Janë kryer rreth 200 inspektime për te monitoruar nivelin e zhurmave ne qendrat urbane dhe turistike. Janë kryer rreth 1170 inspektime për operatoret e menaxhimit te mbetjeve urbane dhe te rrezikshme me objektiv detyrimin e organeve te qeverisjes vendore për te menaxhuar mbetjet urbane ne territoret e tyre dhe përgatitjen për sezonin turistik 2014.
Ne programin administrimi i ujërave, janë parashikuar 15 produkte, ecuria e te cilëve rezulton e kënaqshme, si ne terma vlerore dhe ne terma sasiore. Janë realizuar plotësisht 11 produkte, si raport për gjendjen e shtretërve te lumenjve dhe propozimi për masa, janë kryer 210 raporte vlerësimi lidhur me shfrytëzimin e inerteve lumore ne shtretërit e lumenjve, etj. Ndërsa 2 produkte janë realizuar pjesërisht dhe 2 produkte nuk janë realizuar.    
Ne programin e administrimit te pyjeve janë parashikuar 16 produkte, te cilat rezultojnë me një performance te jo mire për ketë periudhe te vitit 2014.
12 produkte nuk janë realizuar. Nuk është realizuar azhornimi i kadastrës kombëtare te fondit pyjor dhe kullosor me ndryshimet qe kane ndodhur ne ketë periudhe te vitit. Është përgatitur praktika për hartimin e planeve te mbarështimit te fondit pyjor , te cilat do te hartohen nga DSHP , por nuk është bere akoma lëvrimi i fondeve dhe nuk është realizuar asnjë plan mbarështimi. 
Janë realizuar pjesërisht vetëm 4 produkte. Mbështetur ne programin vjetor te trajnimeve për shërbimin pyjor, sektori i mbarështimit dhe trajtimit ka përgatitur modulet e trajnimit dhe janë trajnuar 50 specialiste.
3. Krahasimi i te dhënave faktike, te raportit te Ministrisë me te dhënat e thesarit, për vitin 2013.    
                                                                                                       Ne milionë leke

	Programet
	Shpenzime korente
	Shpenzime kapitale
	Totali i shpenzimeve

	
	Ministri
	Thesar
	Dif.
	Minist.
	Thesar
	Dif.
	Minis.
	Thesar
	Dif.

	Planif. Menaxh. administrim
	31.4
	31.4
	0
	0
	0
	0
	
	31.4
	0

	Mbrojtja e Mjedisit
	47.5
	47.5
	0
	116.2
	116.2
	0
	163.7
	163.7
	0

	Administrimi i ujërave
	11.1
	11.1
	0
	1.5
	1.5
	0
	12.6
	12.6
	0

	Administrimi i pyjeve
	125.7
	125.7
	0
	0
	0
	0
	0
	125.7
	0

	Totali i Ministrisë 
	218.5
	218.5
	0
	117.7
	117.7
	
	333.4
	333.4
	0


Nga tabela e mësipërme konstatohet se nuk ka ndryshime nga te dhënat e raportuara nga ministria me faktin nga sistemi i thesarit për te njëjtën periudhe raportuese.    

4. Informacion mbi volumin dhe madhësinë e ndryshimit te buxhetit.

Për te katër programet e kësaj ministrie situata ne lidhje me ndryshimet e buxhetit paraqitet ne tabelën e mëposhtme:

                                                                                                             Ne milionë leke

	Programet
	Buxheti Fillestar
	Buxheti me ndryshime
	Diferenca

	Planifikim menaxhim administrim
	126.4
	126.4
	0

	Mbrojtja e Mjedisit
	700.2
	700.2
	0

	Administrimi i ujërave
	394.7
	394.7
	0

	Administrimi i pyjeve
	1237.5
	1237.8
	0.3

	Totali i Ministrisë 
	2458.8
	2459.1
	0.3


Konstatohet se plani me ndryshime për 3/mujorin e pare te vitit 2014 nuk përputhet me planin fillestar vetëm për shtesën e fondeve nga përdorimi i fondit te veçante.

5. Komente te tjera

· Raporti i monitorimit është me shume raport përshkrues se sa analizues. Ai duhet te përmbaje me tepër nxjerrjen ne pah te faktorëve qe kane ndikuar ne ketë situate te realizimit te shpenzimeve dhe te produkteve qe rezultojnë nga këto shpenzime se sa ne përshkrimin e hollësishëm te përmbajtjes se programeve.
· Nuk ka llogaritje te kostos se shpenzimeve për njësi te produkteve. 
